CELEX: 31988R2821
Language: el
Date: 1988-09-13
Title: Κανονισμός (ΕΟΚ) αριθ. 2821/88 της Επιτροπής της 13ης Σεπτεμβρίου 1988 για τροποποίηση του κανονισμού (ΕΟΚ) αριθ. 1070/87 για λεπτομέρειες εφαρμογής του κανονισμού (ΕΟΚ) αριθ. 775/87 σχετικά με την προσωρινή αναστολή μέρους των ποσοτήτων αναφοράς που αναφέρονται στο άρθρο 5γ παράγραφος 1 του κανονισμού (ΕΟΚ) αριθ. 804/68 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων

Avis juridique important

|

31988R2821

Κανονισμός (ΕΟΚ) αριθ. 2821/88 της Επιτροπής της 13ης Σεπτεμβρίου 1988 για τροποποίηση του κανονισμού (ΕΟΚ) αριθ. 1070/87 για λεπτομέρειες εφαρμογής του κανονισμού (ΕΟΚ) αριθ. 775/87 σχετικά με την προσωρινή αναστολή μέρους των ποσοτήτων αναφοράς που αναφέρονται στο άρθρο 5γ παράγραφος 1 του κανονισμού (ΕΟΚ) αριθ. 804/68 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων  

Επίσημη Εφημερίδα αριθ. L 254 της 14/09/1988 σ. 0005 - 0005

***** ΚΑΝΟΝΙΣΜΟΣ (ΕΟΚ) αριθ. 2821/88 ΤΗΣ ΕΠΙΤΡΟΠΗΣ  της 13ης Σεπτεμβρίου 1988  για τροποποίηση του κανονισμού (ΕΟΚ) αριθ. 1070/87 για λεπτομέρειες εφαρμογής του κανονισμού (ΕΟΚ) αριθ. 775/87 σχετικά με την προσωρινή αναστολή μέρους των ποσοτήτων αναφοράς που αναφέρονται στο άρθρο 5γ παράγραφος 1 του κανονισμού (ΕΟΚ) αριθ. 804/68 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 775/87 του Συμβουλίου της 16ης Μαρτίου 1987 για την προσωρινή αναστολή μέρους των ποσοτήτων αναφοράς που αναφέρονται στο άρθρο 5γ παράγραφος 1 του κανονισμού (ΕΟΚ) αριθ. 804/68 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1931/88 (2), και ιδίως το άρθρο 6,  Εκτιμώντας:  ότι η προσωρινή αναστολή μέρους των ποσοτήτων αναφοράς που είχαν προβλεφθεί αρχικά στον κανονισμό (ΕΟΚ)) αριθ. 775/87 για την τέταρτη και πέμπτη δωδεκάμηνη περίοδο εφαρμογής του καθεστώτος συμπληρωματικής εισφοράς, έχει επεκταθεί, όπως και το ίδιο το καθεστώς, σε οκτώ δωδεκάμηνες περιόδους· ότι πρέπει να εξετασθούν οι σχετικές επιπτώσεις όσον αφορά τον κανονισμό (ΕΟΚ) αριθ. 1070/87 της Επιτροπής (3)·  ότι το άρθρο 4 του κανονισμού (ΕΟΚ) αριθ. 1070/87 προβλέπει ότι τα ενδιαφερόμενα κράτη μέλη, σε προθεσμία τριών μηνών μετά το τέλος κάθε δωδεκάμηνης περιόδου, ανακοινώνουν στην Επιτροπή ορισμένες πληροφορίες σχετικά με την εφαρμογή των καθεστώτων παύσης και αναστολής· ότι, λαμβανομένων υπόψη των διοικητικών δυσκολιών που αντιμετωπίζονται για την τέταρτη περίοδο λόγω κυρίως του υψηλού αριθμού των αιτήσεων που έχουν υποβληθεί είναι απαραίτητο να μετατεθεί κατά τρεις μήνες η εν λόγω προθεσμία·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 1070/87 τροποποιείται ως εξής:  1. Στο άρθρο 1 παράγραφος 1, οι όροι «της τέταρτης και της πέμπτης περιόδου» αντικαθίστανται από τους όρους «κάθε δωδεκάμηνης περιόδου».  2. Το άρθρο 3 αντικαθίσταται από το ακόλουθο κείμενο:  «Άρθρο 3  Το ποσό της αποζημιώσεως μετατρέπεται σε εθνικό νόμισμα χρησιμοποιώντας το γεωργικό συντελεστή μετατροπής που ισχύει στις 31 Μαρτίου του ημερολογιακού έτους πριν από το ημερολογιακό έτος κατά το οποίο πραγματοποιείται η καταβολή της αποζημιώσεως σύμφωνα με το άρθρο 2 παράγραφος 1 δεύτερο εδάφιο του κανονισμού (ΕΟΚ) αριθ. 775/87».  3. Στο άρθρο 4:  - στην παράγραφο 1, η εισαγωγή πρόταση αντικαθίσταται από το ακόλουθο κείμενο:  «Εντός προθεσμίας έξι μηνών μετά το τέλος της τέταρτης δωδεκάμηνης περιόδου και τριών μηνών μετά το τέλος καθεμιάς από τις επόμενες περιόδους:»·  - στην παράγραφο 3, οι όροι «καθεμιάς από την τέταρτη και πέμπτη περίοδο των 12 μηνών» αντικαθίστανται από τους όρους « κάθε δωδεκάμηνης περιόδου».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 13 Σεπτεμβρίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 78 της 20. 3. 1987, σ. 5.  (2) ΕΕ αριθ. L 170 της 2. 7. 1988, σ. 4.  (3) ΕΕ αριθ. L 104 της 16. 4. 1987, σ. 15.